
VENDIM
Nr. 75/2022

PËR MIRATIMIN E STRUKTURËS, ORGANIKËS DHE KLASIFIKIMIT TË PAGAVE TË PERSONELIT ME KOHË JO TË PLOTË PUNE, QË REKRUTOHET PËR REALIZIMIN E PROCESIT ZGJEDHOR PËR ORGANET E QEVERISJES VENDORE TË VITIT 2023 TË KOMISIONIT QENDROR TË ZGJEDHJEVE

Në mbështetje të nenit 78 të Kushtetutës, si dhe të nenit 19, shkronja “m”, të ligjit nr. 10019, datë 28.12.2008, “Kodi Zgjedhor i Republikës së Shqipërisë”, i ndryshuar, me propozimin e Komisionerit Shtetëror të Zgjedhjeve,

KUVENDI
I REPUBLIKËS SË SHQIPËRISË

VENDOSI:
I. Miratimin e strukturës, organikës dhe klasifikimit të pagave të personelit me kohë jo të plotë pune, që rekrutohet për realizimin e procesit zgjedhor për organet e qeverisjes vendore të vitit 2023, të Komisionit Qendror të Zgjedhjeve.
II. Struktura, organika dhe klasifikimi i pagave të personelit me kohë jo të plotë pune, që rekrutohet për realizimin e procesit zgjedhor për organet e qeverisjes vendore të vitit 2023, të Komisionit Qendror të Zgjedhjeve është sipas lidhjes nr. 1 që i bashkëlidhet këtij vendimi dhe është pjesë përbërëse e tij.
III. Ky vendim hyn në fuqi me dekretimin e datës së zgjedhjeve. 
KRYETARE

Lindita Nikolla

Miratuar më datën 22.9.2022.

